假若愛有期限

《假若愛有期限》，係香港電視娛樂嘅ViuTV製作嘅電視劇，喺2018年11月19號到12月14號逢禮拜一到五23:30-00:00喺ViuTV首播，一共20集。套劇由林耀聲、談善言、陳子豐、黃溢濠、盧鎮業、劉俊謙主演。套劇改編自網絡作家藍橘子嘅小說《假若要為愛情加上一個期限》，去咗韓國攞景。

故仔大綱
故仔講2060年未來世界嘅某個國家推行「時限法」，規定做咩嘢都有限期，拍拖夠期就要分手。主角後尾發現呢個制度係極權政府控制人民嘅手段，就加入咗革命組織去推翻「時限法」。

角色

主要角色
林耀聲 飾演 嵐
談善言 飾演 子晴
陳子豐 飾演 偉
黃溢濠 飾演 爸爸
盧鎮業 飾演 敏
劉俊謙 飾演 達

次要角色
岑珈其 飾演 杰
麥詠楠 飾演 梓
曹震豪 飾演 輝
王慶南 飾演 檢察部主管
朴正花 飾演 詠詩
河國榮 飾演 深
艾威 飾演 總統

其他角色
陳俞希 飾演 Eva
呂喬恩 飾演 Sandy
林聞恩 飾演 Jenny
余逸思 飾演 檢察官
譚凱倫 飾演 殺手
甄思羽 飾演 東
應智越 飾演 良
皓聖 飾演 偉嘅上司
趙詠瑤 飾演 Milkbaby BB Leung
米露迪 飾演 Sammy
潘杰玲 飾演 子晴朋友
劉泉 飾演 A
楊偲泳 飾演 婆婆

聲音演出
艾威 飾演 聲音導航
岑君宜 飾演 人工智能

每集內容

記事
呢套劇其中一位演員係嚟自韓國嘅女藝人朴正花，不過佢嘅對白係用韓語原聲出，無做粵語配音，所以唔識韓文嘅觀眾一定要睇字幕先至聽得明。
劇入面無講到係邊個國家，但呢個國家嘅人講粵語、寫繁體中文字，叫國家領導人做「總統」。
劇入面嘅外景分做兩類：一個係由VR裝置虛構出嚟嘅美好環境，用咗韓國首爾東大門設計廣場嘅外景表達；另一個係烏煙瘴氣嘅真實世界，用咗香港舊區嘅外景表達。

節目調動
2018年12月14號，由於《2018 MAMA亞洲音樂大獎 – 香港站》直播時間超時一個鐘，後面嘅節目臨時安排順延播出，呢套劇亦順延到深夜00:30-01:00播。

ViuTV：假若愛有期限

2018年ViuTV劇集